সজল আলি

সজল আলি () একজন পাকিস্তানি অভিনেত্রী। তিনি সমকালীন সমাজ ও রোমান্টিক ড্রামা ঘরানার ধারাবাহিকে বৈচিত্র্যময় চরিত্রে অভিনয় করার জন্যে সুপরিচিত।

কর্মজীবন
সজলকে প্রথম দেখা যায়, ২০০৯ সালে জিও টিভির হাস্যরসাত্মক নাটক নাদানিয়ানের একটি পর্বে ছোট চরিত্রে। ২০১১ সালে এআরওয়াই ডিজিটালের পারিবারিক নাটক 'মেহমুদাবাদ কি মালকিন' অভিনয়ের জন্য প্রশংসিত হন। এরপর বিভিন্ন সফল ধারাবাহিকে প্রধান চরিত্রে অভিনয়ের মধ্যে দিয়ে তার জনপ্রিয়তা বাড়তে থাকে; এর মধ্যে রয়েছে কমেডি 'মহব্বত জায়ে ভর ম্যায়' (২০১২), রোমান্স ঘরানার 'সিতামগার' (২০১২), পারিবারিক কমেডি 'কুদ্দুসি সাহাব কি বিবাহ্' (২০১৩) এবং ড্রামা 'গুল-এ-রানা' (২০১৫)।  এছারাও কিশোর ড্রামা 'নানহি' (২০১৩), সাইকোলজিক্যাল ঘরানার 'সান্নাতা' (২০১৩), রিভেঞ্জ ড্রামা 'চুপ রহো' (২০১৪) এবং স্পিরিচুয়াল রোম্যান্সধর্মী 'খুদা দ্যাখ্ রাহা হ্যায়' (২০১৫) ইত্যাদিতে অভিনয়ের দরুন তিনি ব্যাপক পরিচিতির পাশাপাশি 'লাক্স স্টার অ্যাওয়ার্ড  ফর বেস্ট অ্যাক্ট্রেস' (সেরা অভিনেত্রীর জন্য লাক্স স্টার পুরস্কার) এর মনোনয়ন লাভ করেন। 'বেদ্দাদ' (২০১৩)  টেলিফিল্মে বিশেষ শিশু এবং 'জিন্দেগী কিতনি হাসিন হ্যায়' (২০১৬) ছবিতে উঠতি অভিনেত্রীর চরিত্রে অভিনয়ের জন্য তিনি সমালোচকদের প্রশংসা কুড়োন, এটিই তার প্রথম ফিচার ছবি।  সজল 'মম' ছবির মাধ্যমে বলিউডে পা রাখেন, ২০১৭ সালের হিন্দি ছবিটিতে তার বিপরীতে ছিলেন শ্রীদেবী।   সজল 'ও রঙরেজা'র জন্য থিম সংগীতও গেয়েছেন, এখানে সাসসি চরিত্রে দেখা যায় তাকে।

চলচ্চিত্র
 সাল নাম চরিত্র দ্রষ্টব্য  ২০১৬ জিন্দেগী কিতনি হাসিন হ্যায় মারিয়া খান প্রথম ছবি ২০১৭ মম আরিয়া হিন্দি ছবি

ব্যক্তিগত জীবন
সজল আলীর এক ভাই ও এক বোন রয়েছে। বোন সবুর আলিও একজন অভিনেত্রী। ২০১৭ তে সজলের মা রাহাত ক্যান্সারে মারা যান।  তিনি ২০২০ সালের মার্চে আহাদ রেজা মীরের সাথে বিবাহ বন্ধনে আবদ্ব হোন।

তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:পাকিস্তানি নারী মডেল
বিষয়শ্রেণী:লাহোরের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী